CELEX: 62012CA0271
Language: da
Date: 2013-05-08 00:00:00
Title: Sag C-271/12: Domstolens dom (Anden Afdeling) af 8. maj 2013 — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens og Thibault Martens mod État belge (anmodning om præjudiciel afgørelse fra Cour d’appel de Mons — Belgien) (Beskatning — merværdiafgift — sjette direktiv 77/388/EØF — ret til fradrag for indgående afgift — den afgiftspligtige persons forpligtelser — besiddelse af ikke-forskriftsmæssige eller upræcise fakturaer — udeladelse af obligatoriske angivelser — nægtelse af retten til fradrag — efterfølgende beviser for de fakturerede transaktioners faktiske gennemførelse — berigtigede fakturaer — ret til refusion af momsen — princippet om neutralitet)

3.8.2013   
            
            
               DA
            
            
               Den Europæiske Unions Tidende
            
            
               C 225/35
            
         Domstolens dom (Anden Afdeling) af 8. maj 2013 — Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens og Thibault Martens mod État belge (anmodning om præjudiciel afgørelse fra Cour d’appel de Mons — Belgien)
   (Sag C-271/12) (1)
   
   (Beskatning - merværdiafgift - sjette direktiv 77/388/EØF - ret til fradrag for indgående afgift - den afgiftspligtige persons forpligtelser - besiddelse af ikke-forskriftsmæssige eller upræcise fakturaer - udeladelse af obligatoriske angivelser - nægtelse af retten til fradrag - efterfølgende beviser for de fakturerede transaktioners faktiske gennemførelse - berigtigede fakturaer - ret til refusion af momsen - princippet om neutralitet)
   2013/C 225/60
   Processprog: fransk
   
      Den forelæggende ret
   
   Cour d’appel de Mons
   
      Parter i hovedsagen
   
   
      Sagsøgere: Petroma Transports SA, Martens Energie SA, Martens Immo SA, Martens SA, Fabian Martens, Geoffroy Martens og Thibault Martens
   
      Sagsøgt: État belge
   
      Sagens genstand
   
   Anmodning om præjudiciel afgørelse — Cour d’appel de Mons — fortolkning af reglerne vedrørende merværdiafgift — fradrag for indgående afgift — forpligtelse for den afgiftspligtige person — undergive retten til momsfradrag en betingelse om besiddelse af en faktura, der obligatorisk skal indeholde bestemte angivelser — begrebet »væsentlig angivelse« — nægtelse af fradragsret — senere fremlæggelse af oplysninger som bevis for de leverede ydelsers faktiske gennemførelse, deres art og beløbet på dem — forenelighed med EU-retten af en national retspraksis, hvorefter fradragsretten nægtes i tilfælde af manglende angivelse af obligatoriske angivelser på fakturaen — fortolkning af princippet om neutralitet — indvirkningen af fakturaernes manglende nøjagtighed på statens forpligtelse til at refundere den opkrævede moms
   
      Konklusion
   
   
               1)
            
            
               Bestemmelserne i Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — Det fælles merværdiafgiftssystem: ensartet beregningsgrundlag, som ændret ved Rådets direktiv 94/5/EF af 14. februar 1994, skal fortolkes således, at de ikke er til hinder for en national lovgivning som den i hovedsagen omhandlede, i henhold til hvilken afgiftspligtige aftagere af tjenesteydelser, der er i besiddelse af ufuldstændige fakturaer, kan nægtes retten til fradrag for merværdiafgift, selv om disse fakturaer, efter at en sådan afgørelse om nægtelse er blevet truffet, suppleres ved fremlæggelse af oplysninger, som har til formål at bevise de fakturerede transaktioners faktiske gennemførelse, deres art og beløbet herfor.
            
         
               2)
            
            
               Princippet om afgiftsneutralitet er ikke til hinder for, at afgiftsmyndigheden nægter refusion af den merværdiafgift, som et tjenesteydende selskab har betalt, når udøvelsen af retten til fradrag for den merværdiafgift, der er blevet pålagt nævnte tjenesteydelser, er blevet nægtet de selskaber, som var aftagere af disse tjenesteydelser, på grund af konstaterede uregelmæssigheder i de af nævnte tjenesteydende selskab udstedte fakturaer.
            
         
      (1)  EUT C 243 af 11.8.2012.